SjarmerandiÞegar ég byrjaði á Disney-maraþoninu fyrr á árinu tók ég ekki nokkrar stuttmyndasöfn sem Disney gaf út á 5. áratugnum og The Many Adventures of Winnie the Pooh ( af hverju Pooh af öllum nöfnum btw ? ) sem kom út tveimur áratugum síðar . Ég veit ekki af hverju ég tók þessar myndir ekki , en ég hef gert það núna . Í staðinn fyrir að koma með heilar 7 gagnrýnir um þessar myndir ákvað ég að taka einungis eina gagnrýni og beina henni aðallega að þeim myndum sem höfðu sömu karaktera út myndina . Ég ætla samt að skrifa í stuttu máli hvað mér fannst um hinar myndirnar og gefa þeim einkunn . Saludos Amigos : Skemmtileg og smávegis fræðandi um leið . Það var gaman að sjá Guffa og Andrés eftir að þeir komu ekkert fram í Fantasia nokkrum árum áður . Samt allt of stutt . 6/10 The Three Caballeros : Frekar flott hversu fljótt það náðist að blanda live-action við hreyfimyndagerðina , og gaman að sjá Andrés með Panchito Pistoles og José Carioca . En myndin er allt of súr fyrir mig og verður mjög langdregin . 5/10 Make Mine Music : Minna alvarlegri útgáfa af Fantasia en verður betri eftir því sem líður á hana . Það pirraði mig samt frekar mikið að öndin í Peter and the Wolf lifði myndina af . Annars eru síðustu tveir kaflarnir þeir langbestu . Það er rosalega spes að sjá ástfangna hatta og óperusyngjandi hval . 6/10 Fun and Fancy Free : Þunn , óáhugaverð og frekar leiðinleg . Jiminy Cricket gat ekki einu sinni bjargað myndinni frá miðjumoði . 4/10 Melody Time : Svipuð og Make Mine Music , bara betri . Mörg góð atriði og sýrutrippið með Andrési og José Carioca er miklu styttra en í The Three Caballeros . Aðalkarakterinn í síðasta hlutanum er reyndar með stærstu Gary-Stu sem ég hef séð , en það gerir reyndar þann hluta ennþá betri . 7/10 The Adventures og Ichabod and Mr. Toad : Klárlega sú besta með Melody Time . Báðir hlutarnir eru vel gerðir , þó mér fannst gaman hversu þögull síðari hlutinn var , og er áreiðanlega ein af fáum myndum frá Disney sem ekki hafa hamingjusaman endi . Ég man ekki eftir neinum öðrum eins og er ( Bambi hálfpartinn reyndar ) . 7/10 En nú er komið að The Many Adventures of Winnie the Pooh . Myndinni er skipt í þrjá hluta en ólíkt hinum myndunum tengjast þeir allir , ekki eingöngu með að hafa sömu karaktera , heldur líka í sambandi við hvernig karakterum finnast aðrir vera . Ég sjálfur hafði gaman af þeim þegar ég var yngri og að sjá þá aftur núna var ágætis nostalgiukast ( en ekki nærri því eins mikið og margar myndir frá 10. áratugnum og nokkrar aðrar ) . Það eru margir góðir karakterar í myndinni . Rabbit , Roo , Gopher , Eeyore og Piglet eru í uppáhaldi hjá mér , og hafa þeir allir mjög ólíka , en þunna , persónuleika ( eins og allir aðrir karakterar ) . Þeir minna mig frekar mikið á dvergana í Snow White , þó dvergarnir séu aðeins þynnri . Það er líka gott að karakterarnir séu ólíkir og margir , svo að maður getur að minnsta kosti líkað vel við einn . Owl er karakterinn sem er á milli þess að vera fyndinn og pirrandi . Það fer nær oftast við aðstæður hvort hann sé , t.d. fannst mér fyndið þegar hann var að tala um ættingja sína þegar það var stormur í Hundraðeykuskógi . Og ég veit að margir eru ósammála mér þegar ég segi að ég þoli ekki Pooh sjálfan og Tigger , og hef aldrei gert það . Mér fynnst samt athyglisverðast að mér fannst Tigger vera skárri en mig minnti . Síðasti hlutinn hafði kannski eitthvað að gera með það , þegar hann náði loksins að sannfæra Rabbit ( sem er áreiðanlega sá eini sem þolir hann ekki í sögunum ) hversu gaman er að skoppa . Útlitið og tónlistin hafa mjög skemmtilegan sjarma . Lögin eru oftast stutt en þau gera sitt verk . Og útlitið er oft mjög sérstakt . Myndin gerist inni í bók , og það kemur oft fyrir að karakterar fari á stafi eða að hlutir snúa eftir því hvernig bókin snýr . Síðan koma nokkrum sinnum atriði þar sem fjórði veggurinn er brotinn . Frekar frumlegt af Disney . Myndin er ekki ein af þeim bestu frá Disney , en sjarminn er mjög sjáanlegur og ég verð nú bara að segja að kannski fari ég á nýju myndina þegar hún kemur út einhvern tímann á næsta ári .